रसियन भाय्

रूसी भाषा  (रसियन भासय् : русский язык,रूस्किय् यज़ीक्) -  पूर्वी स्लाभिक भाषाय् दकले प्रचलित भाषा ख। रूसी युरोपया छगु मू भाषा ख। नापं, हलिंया मू भाषातयेगु दथुइ थुकिया विशेष थाय् दु। भौगोलिक रुपं रूसी खंल्हाइपिनिगु आपा जनसंख्या युरोप स्वया एशियाय् दु। 

रूसी भाषा रूसी संघया आधिकारिक भाषा ख। थ्व नापं बेलारूस, कज़ाकिस्तान,  क़िर्गिस्तान, युक्रेन स्वायत्त जनतंत्र क्रीमिया, जॉर्जियाई अस्वीकृत जनतंत्र अब्ख़ाज़िया व दक्षिणी ओसेतिया, मल्दावियाई अस्वीकृत जनतंत्र ट्रांसनीस्ट्रिया (नीस्टरया क्षेत्र) व स्वायत्त जनतंत्र गगऊज़िया नामक देय्तयेगु व जनतंत्रतय् रूसी भाषा सहायक आधिकारिक भाषाया रुपय् कायेगु या। 

रूसी भूतपूर्व सोवियत संघया सकल १५ सोभियत समाजवादी गणतन्त्रतयेगु राजकीय भाषा ख। सन् 1991स सोभियत संघया विघटन धुंका नं थ्व दक्वं आधुनिक स्वतन्त्र देय्य् नं थः-थःगु राष्ट्रीय भाषात नाप परस्पर आपसी व्यवहारया निंतिं स्वापू भाय्या रूपय् रूसी भाषा छ्येलिगु या। थ्व १५ देय्य् च्वानिपिं मनुतयेगु दथुइ नं यक्वया मांभाय् रूसी ख। 

हलिंया थी-थी देशय् (इजरायल, जर्मनी, संयुक्त राज्य अमेरिका, क्यानाडा, टर्की, अस्ट्रेलिया  आदि) भूतपूर्व सोभियत संघ वा रूसया प्रवासी च्वनिगु या, अन यक्व थासय् रूसी बुखँपौ पिथनि, व रूसी भाषाय् रेडियो व टिभि ज्याखं व ब्वंकुथिइ रूसी भाषा स्यनेगु या। छुं दं न्हापा तक्क पूर्वी यूरोपियन देय्या ब्वंकुथिइ रूसी भाषा विदेशी भाषाया रूपय् ब्वंकिगु या। सकल हलिमय् रूसी भाषाय् खंल्हाइ पिनिगु ल्या ३० - ३५ कोटी दु, गुकिलि 16 कोटीया थ्व भाय् माँभाय् ख। थुकिया आधारय् रूसी हलिंया अप्व मनुतायेसं ल्हाइगु भाषाय् न्यागुगु  थासय् व संयुक्त राष्ट्र (UN)या आधिकारिक भाषाय् छगु ख। 

 लिपि 
रूसी सिरिलिक लिपि (पुलां स्लाभ वर्णमाला)य् च्वइ: 

 रूसी वर्णमाला 
 तःग्वः आखः चिग्वः आखः उच्चारण टिप्पणी А а आ  Б б ब  В в व+ । Г г ग  Д д द  Е е ये  Ж ж झ़ उच्चारण अंग्रेजी "pleasure" या /s/ थें। З з ज़ И и ई  Й й य  К к क  Л л ल  М м म  Н н न  О о ओ  П п प  Р р र्र  С с स  Т т त  У у ऊ  Ф ф फ़  । Х х ख़ उच्चारण हिन्दीया 'ख़राब' व 'ख़तरा' थें। Ц ц त्स  Ч ч च  Ш ш ष  Щ щ श्श
 मस्कोय् आपालं उच्चारण "श्श" जुवं  Ъ ъ - कठोर चिं  । Ы ы इ  Ь ь य मृदु  चिं  Э э ए  Ю ю यू  Я я या 

  А а     Б б     В в     Г г     Д д     Е е     Ё ё    Ж ж     З з     И и     Й й   К к    Л л    М м    Н н    О о    П п    Р р     С с     Т т    У у   Ф ф    Х х    Ц ц     Ч ч     Ш ш    Щ щ     Ъ ъ    Ы ы    Ь ь     Ю ю    Я я  

 रूसी भाषाया ल्या 
 रूसीइ ल्याअर्थ  odín 	  छि dva  नसि tri स्व chety're  प्ये pyat'  न्या shest' खु sem'  न्हे vósem' च्या dévyat'  गुं désyat'   सन्हि
Numbers in Million-Speaker Languages

 लिधंसा 

 स्वयादिसं 
 रुसी भाषाया साहित्य

 पिनेया स्वापू 

पुचः:स्लाभ भाषा
पुचः:हलिमया मू भाषात
पुचः:रूसया भाषा